Diari Oficial de la Generalitat Valenciana


Sumari del DOGV 7296, del 16-06-2014 (2014/5420)

ORDE 14/2014, de 6 de juny, de la Conselleria d'Economia, Indústria, Turisme i Ocupació, per la qual es convoquen les ajudes a les associacions i/o federacions de consumidors i usuaris de la Comunitat Valenciana per a la realització d'activitats relacionades amb consum durant l'exercici de 2014.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7296

Data del DOGV
:   16-06-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/5420


Data del document
:   06-06-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Ordre

Descriptors 

:   * Conselleria d'Economia, Indústria, Turisme i Ocupació
    * ajuda pública

ORDE 14/2014, de 6 de juny, de la Conselleria d'Economia, Indústria, Turisme i Ocupació, per la qual es convoquen les ajudes a les associacions i/o federacions de consumidors i usuaris de la Comunitat Valenciana per a la realització d'activitats relacionades amb consum durant l'exercici de 2014. [2014/5420]  
L'Orde 9/2013, de 4 d'abril, de la Conselleria d'Economia, Indústria, Turisme i Ocupació, establix les bases reguladores i el procediment de concessió de les ajudes, en matèria de consum, destinades a la realització d'actuacions de suport i defensa dels consumidors.  
L'article 4 de l'Orde disposa que la concessió de les ajudes s'iniciarà d'ofici per mitjà de convocatòria pública.  
Per això, i en virtut de les facultats que em conferix l'article 28 de la Llei 5/1983, de 30 de desembre, del Govern Valencià, i l'article 47 del text refós de la Llei d'Hisenda Pública Valenciana,  
  
  
ORDENE  
  
Primer  
1. Convocar, en règim de concurrència competitiva, la concessió d'ajudes destinades a les associacions i federacions de consumidors i usuaris de la Comunitat Valenciana per a la realització d'activitats d'informació, formació, protecció i defensa de les persones consumidores durant l'exercici de 2014, de conformitat amb el que establix l'Orde 9/2013, de 4 d'abril.  
2. Les subvencions previstes en esta convocatòria es regiran pel que esta disposa, així com en l'Orde 9/2013, de 4 d'abril, per la qual s'establixen les bases reguladores per a la concessió d'ajudes en matèria de consum. En allò no previst en estes normes, serà aplicable el que disposa la Llei d'Hisenda Pública de la Generalitat Valenciana, el text refós de la qual va ser aprovat pel Decret Legislatiu de 26 de juny de 1991, i en els preceptes bàsics de la Llei 38/2003, de 17 de novembre, General de Subvencions i del seu reglament de desplegament aprovat pel Reial Decret 887/2006, de 21 de juliol.  
3. De conformitat amb el que disposa l'article 7.4 del Decret 147/2007, de 7 de setembre, del Consell, es fa constar que el règim d'ajudes d'esta resolució de convocatòria no estan subjectes a la notificació prevista en l'article 108 del Tractat de Funcionament de la Unió Europea, en no reunir tots els requisits de l'article 107 del mateix tractat, ja que no suposen un benefici per a empreses. Les ajudes van dirigides al finançament d'activitats relacionades amb el consum, realitzades per les associacions i/o federacions de consumidors i usuaris de la Comunitat Valenciana, que no suposen l'exercici d'una activitat econòmica en el sentit d'oferta de béns i servicis destinada a la consecució d'un benefici, ni suposen un avantatge econòmic a favor d'empreses o entitats, que puguen falsejar la competència en els intercanvis comercials entre els estats membres.  
  
  
Segon  
L'import global màxim destinat a atendre les ajudes en matèria de consum per a l'exercici de 2014 és de 500.000,00 euros i es finançarà amb càrrec a la línia pressupostària T0126 del programa 443.10, consignades en la Llei 6/2013, de 26 de desembre, de Pressupostos de la Generalitat per a l'exercici de 2014.  
  
Tercer  
Les ajudes podran arribar fins al total de l'import del pressupost presentat per l'entitat peticionària i acceptat en la resolució de concessió com a pressupost incentivable aprovat, amb el límit de 100.000,00 euros per tots els conceptes.  
  
Quart  
Podran ser beneficiaris d'estes ajudes les associacions i federacions de consumidors i usuaris previstos en l'article 2.1. de l'Orde 9/2013, de 4 d'abril que, complint amb els requisits previstos en l'article 3 d'esta, desenrotllen alguna de les activitats enumerades en l'apartat següent.  
  
  
Quint  
1. Les ajudes hauran de dirigir-se a la realització en el territori de la Comunitat Valenciana, per les entitats beneficiàries, de projectes i activitats que continguen totes o alguna de les modalitats que es detallen a continuació.  
a) Activitats formatives, educatives o informatives dirigides a potenciar i millorar els coneixements de consum de les persones consumidores, en especial sobre les matèries següents:  
- Servicis de telecomunicacions, tarifació addicional, Internet.  
- Contractació electrònica i comerç electrònic.  
- Subministrament d'aigua, electricitat i gas.  
- Servicis financers, hipotecaris i assegurances.  
- Servicis d'atenció tècnica.  
Seran subvencionables els gastos derivats de:  
a.1) Accions formatives i educatives relacionades amb l'àmbit de consum sempre que tinguen una duració igual o inferior a huit hores.  
Es consideraran susceptibles de suport els conceptes d'honoraris de ponents, professors, gastos d'hostalatge i desplaçaments, lloguer d'instal·lacions, publicitat de l'activitat, material didàctic i d'altres. La subvenció màxima serà la quantitat resultant de multiplicar 125,00 euros per hora de duració amb un límit de 1.000,00 euros per jornada.  
a.2) Activitats destinades a la informació de la persona consumidora per qualsevol mitjà de difusió i comunicació, amb el límit de 1.000 euros per actuació.  
b) Servicis d'assessorament i consulta, gestió de les reclamacions, queixes i denúncies, així com de les mediacions en matèria de consum. Seran subvencionables els gastos de:  
b.1) Funcionament general dels locals d'informació i atenció al consumidor. Este servici haurà de prestar-se durant un mínim de 20 hores setmanals, de les quals almenys 15 seran de manera presencial en locals oberts al públic.  
Els gastos subvencionables hauran de correspondre a algunes de les següents partides, amb els límits que s'establixen, sense que cap concepte puga superar el 50 per cent del gasto total en este apartat.  
- Arrendaments d'oficines o despatxos, si és el cas.  
- Primes d'assegurança de responsabilitat civil i danys a tercers.  
- Subministraments bàsics d'electricitat, gas i aigua.  
- Comunicacions: telefonia, Internet, telefax, correu i missatgeria, fins un límit màxim de 3.500,00 euros.  
- Subscripció a bases legislatives relacionades amb el consum amb un límit de fins a 2.500,00 euros.  
- Manteniment i/o actualització de pàgina web, fins un límit màxim de 1.500,00 euros.  
- Material d'oficina i fungibles informàtics, ambdós no inventariables fins un límit màxim del 20 per cent del cost màxim subvencionable dels gastos per al funcionament de les oficines.  
- Neteja.  
En el cas que en els mateixos locals l'activitat subvencionable se simultaniejara amb una altra activitat distinta, els gastos generals es prorratejaran en funció del temps i/o la superfície destinada a cada una d'estes, i seran imputables únicament a estes ajudes els corresponents a l'activitat d'informació i atenció al consumidor.  
La subvenció màxima per a este tipus de gastos serà de 4.500,00 de euros o la quantitat que resulte de multiplicar la quantia de 2.750,00 euros pel nombre de treballadors vinculats a l'activitat subvencionada, si esta fóra superior.  
El nombre de treballadors vinculats, s'obtindrà amb el sumatori de la fórmula següent, aplicada a cada un dels treballadors dedicats a l'activitat subvencionada:  
  
  
  
  
En el cas que l'entitat reba altres subvencions per a la mateixa activitat subvencionable que cobrisquen el cost d'algun o alguns dels seus empleats, únicament s'inclourà el percentatge no subvencionat.  
b.2) Personal propi de l'entitat beneficiària, tant fix com eventual, vinculat a l'activitat, sempre que exercisquen un paper directe en el funcionament del servici prestat. S'inclouran els sous i les quotes de la seguretat social a càrrec de l'associació i/o federació.  
  
El cost màxim subvencionable per treballador a jornada completa per al període de gener a setembre, ambdós inclosos, no podrà excedir dels següents mòduls, dels quals haurà de deduir-se, si és el cas, qualsevol altra subvenció obtinguda per al finançament d'estos gastos.  
- Personal tècnic: fins a 24.000,00 euros.  
- Personal administratiu: fins a 12.000,00 euros.  
No es consideraran gastos de personal subvencionables, els costos no elegibles següents:  
- Les dietes i indemnitzacions  
- Primes d'exercici  
- Avantatges en espècie (vehicles, vivenda, etc.).  
- Complements per acomiadament, baixa mèdica, jubilació.  
- Compensació per finalització de contracte, excepte en el cas que les quantitats i condicions estiguen clarament expressats en els contractes de treball temporals i sempre que corresponguen proporcionalment als períodes d'execució de l'activitat subvencionada per a l'exercici en curs.  
- Compensacions per permisos de maternitat/paternitat.  
- Els gastos de representació i relacions públiques.  
b.3) Gabinets jurídics i altres servicis professionals directament vinculats amb la seua activitat, sempre que l'entitat sol·licitant no dispose del personal adequat per a realitzar eixes funcions. El límit màxim es fixa en la quantia de 10.000,00 euros.  
b.4) Auditories externes fins al límit de 6.000,00 euros, segons el que establix l'article 11.3 apartat c.2) de l'Orde 9/2013, de 4 d'abril. Queden expressament exclosos d'esta subvenció qualsevol indemnització i els gastos relacionats en l'article 31.7 de la Llei General de Subvencions.  
c) Activitats dirigides a l'adhesió d'empreses/comerços/professionals a les juntes arbitrals de consum amb seu a la Comunitat Valenciana. Seran subvencionables els gastos relatius a les campanyes o accions específiques a este fi.  
2. El període per a la realització d'estes activitats serà el comprés entre l'1 de gener i el 30 de setembre de 2014.  
  
Sext  
1. La sol·licitud general de subvenció que s'inclou en la present orde, haurà de presentar-se junt amb el model que figura com a annex I a esta convocatòria. La informació d'esta convocatòria i els impresos normalitzats de sol·licitud estaran disponibles en la pàgina web de la Generalitat ?www.gva.es?, des de l'endemà de la seua publicació en el Diari Oficial de la Comunitat Valenciana.  
Per a la tramitació telemàtica haurà d'accedir al catàleg de servicis públics interactius (Registre Telemàtic de la Generalitat), en la pàgina web ?www.gva.es?. Per a això, el sol·licitant haurà de disposar de firma electrònica avançada, basada en un certificat reconegut, segons el que disposa el Decret 18/2004, de 13 de febrer, expedit per l'Autoritat de Certificació de la Comunitat Valenciana (ACCV) o per qualsevol altra autoritat de certificació que emeta firmes admeses en la seu electrònica de la Generalitat ?https://sede.gva.es?.  
A estos efectes s'utilitzarà el certificat reconegut per a ciutadans (persona física), o bé el certificat reconegut d'entitat (persones jurídiques). En el cas de tramitar amb un certificat digital de persona física, i que actue en representació d'una persona jurídica, s'haurà d'inscriure, prèviament, en el Registre de Representants. La inscripció electrònica en el Registre de Representants per part dels representats ha de fer-se utilitzant un certificat reconegut de ciutadà (si és persona física) o entitat (si és persona jurídica) emés per l'ACCV o per qualsevol altra autoritat de certificació que emeta firmes admeses en la seu electrònica de la Generalitat ?https://sede.gva.es?.  
  
En el supòsit de tramitació telemàtica, aquells documents que exigisquen firma original, han d'incloure la seua firma digital, llevat que siga el mateix firmant qui realitza la tramitació.  
2. Junt amb la sol·licitud i l'annex I s'acompanyara la documentació prevista en l'article 5.3 apartats a, c, d, f, g, h, i, j, k, l, m, n, q i s de l'Orde 9/2013, de 4 d'abril.  
Respecte a la memòria de les activitats realitzades en l'exercici de 2013, així com memòria o programa d'actuació de les previstes a realitzar en l'exercici de 2014 referides en l'apartat d abans indicat, en format paper i en suport digital, s'ajustaran al model de annex II-1 i II-2 de la convocatòria.  
3. A més del que preveu l'apartat anterior, i d'acord amb el que disposa l'article 5.4 de l'Orde 9/2013 de 4 d'abril, caldra adjuntar:  
  
- Pressupost detallat de l'entitat i desglossat per partides de gastos i ingressos per al període subvencionable de l'1 gener a 30 de setembre de 2014, segons el model disponible en la web ja referenciada, que haurà d'aportar-se almenys en format digital.  
El termini de presentació de sol·licituds de les subvencions, serà de 20 dies naturals a comptar des de l'endemà de la publicació d'esta convocatòria en el Diari Oficial de la Comunitat Valenciana.  
  
Sèptim  
1. Els criteris de valoració seran els previstos en l'article 6.1 de l'Orde 9/2013.  
2. La Comissió de Valoració estarà formada pel subdirector general de Comerç i Consum, els tres caps dels servicis territorials de Comerç i Consum i un cap de servici de la Direcció General de Comerç i Consum, que actuarà com a secretari.  
  
Octau  
1. La concessió d'altres ajudes públiques o privades seran compatibles amb les previstes en la present convocatòria, sempre que la quantitat resultant no excedisca el cent per cent del cost de l'acció.  
2. Els beneficiaris quedaran subjectes a les obligacions previstes en l'article 12 de l'Orde 9/2013.  
3. La justificació dels gastos subvencionables realitzats s'ajustarà al model de compte justificatiu d'acord amb el que disposa l'article 11 de l'esmentada Orde 9/2013, si bé, la relació detallada d'activitats realitzades i dels gastos incorreguts s'ajustarà al model de l'annex III-1 i III-2 que figura en la convocatòria.  
4. El termini per a presentar la justificació de la subvenció finalitzarà el 31 d'octubre de 2014, llevat que per circumstàncies concurrents es determine un termini distint en la resolució de concessió de l'ajuda o se sol·licite i s'aprove l'ampliació d'este termini en els termes de l'article 70 del RGLS.  
  
Nové  
La present orde produirà efectes des de l'endemà de la seua publicació en el Diari Oficial de la Comunitat Valenciana.  
  
DISPOSICIÓ FINAL  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, este acte, que esgota la via administrativa, podrà ser recorregut potestativament en reposició o bé serà possible plantejar directament recurs contenciós administratiu, en els terminis i davant dels òrgans que s'indiquen a continuació:  
  
- El recurs de reposició haurà d'interposar-se davant del conseller d'Economia, Indústria, Turisme i Ocupació en el termini d'un mes a comptar des de l'endemà de la seua publicació en el Diari Oficial de la Comunitat Valenciana.  
- El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la seua publicació en el Diari Oficial de la Comunitat Valenciana.  
  
València, 6 de juny de 2014  
  
El conseller d'Economia, Indústria, Turisme i Ocupació,  
MÁXIMO BUCH TORRALVA